**CONTRACT DE LUCRĂRI**

**Nr. \_\_\_\_\_\_\_\_\_\_\_\_ data \_\_\_\_\_\_\_\_\_\_\_\_**

1. ***Preambul***

În temeiul Legii nr. 98/2016 privind achiziţiile publice, s-a încheiat prezentul contract de execuție de lucrări, între **MUNICIPIUL ARAD**, cu sediul în Municipiul Arad, Bulevardul Revoluţiei nr. 75, Judetul Arad, telefon 0257/281850, fax 0257/284744, cod fiscal 3519925, cont trezorerie \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la Trezoreria Arad, reprezentat prin dl. **Bibarț Călin**, Primar, dna. **Stoica Olimpia**, Director Economic în calitate de **achizitor**, pe de o parte

**şi**

**SC IRIGARDEN SRL**, cu sediul în Arad, str. Voinicilor, nr. 39, bl. 510,et.6,ap.22, jud. Arad CUI 23820360/06.05.2008, inregistrat la registrul comertului cu nr. J2/787/2008, cont RO58TREZ0215069XXX017939 deschis la Trezoreria Arad, reprezentată prin dl. Lubenita Victor Catalin, având funcţia de **Administrator**, în calitate de **executant**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale;
			2. ***achizitor şi executant*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil executantului de către achizitor, în baza contractului pentru îndeplinirea integrală şi corespunzătoare a tuturor obligaţiilor sale, asumate prin contract;
			4. ***amplasamentul lucrării*** *-* locul unde executantul execută lucrarea;
			5. ***forţă majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă.Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
			6. ***zi*** - zi calendaristica;
			7. ***an*** - 365 zile.

**3. *Interpretare***

3.1 **-** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 **-** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

**4. *Obiectul principal al contractului***

4.1 - Executantul se obligă să execute **„****Lucrări de decolmatare rigole la depozitele închise de deșeuri de pe strada Poetului și de pe strada Câmpul Liniștii din municipiul Arad”**, în conformitate cu obligaţiile asumate prin prezentul contract.

**5. *Preţul contractului***

5.1 – Preţul convenit pentru îndeplinirea contractului, plătibil executantului de către achizitor, este de **79.000,00 lei fără TVA**, la care se adaugă **TVA** in valoare de **15.010,00 lei**. Valoarea totală a contractului este de **94.010,00 lei TVA inclus.**

5.2 -Pentru anul 2022, suma necesară achitării preţului contractului este prevăzută în Bugetul Consiliului Local Municipal Arad, la capitolul bugetar Pentru finanțare 74.02.05.02.20.30.30.

***6. Durata contractului***

6.1 – Prezentul contract este valabil până la data de 20.12.2022 inclusiv.

***7. Executarea contractului***

7.1 – Executarea contractului se face în baza comenzilor emise de beneficiar. Comenzile vor fi insotite de ordinul de incepere a lucrarilor si vor fi finalizate in maxim 30 de zile de la data primirii comenzii.

***8. Documentele contractului*** ***şi ordinea*** ***de precedenţă în interpretarea aceastora***

8.1 - Documentele contractului si ordinea de precedenţă a acestora, în cazul în care apar prevederi contradictorii, sunt:

* Caietul de sarcini cu nr. 21291/18.03.2022;
* Propunerea financiară si tehnică cu nr. 24897/30.03.2022.

***9. Protecţia patrimoniului cultural naţional***

9.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

9.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 9.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitior privind îndepărtarea acestora. Dacă din cauza unor astfel de dispoziţii, executantul suferă întârzieri şi/sau cheltuieli suplimentare, atunci, prin consultare, parţile vor stabili:

1. orice prelungire a duratei de execuţie la care executantul are dreptul;
2. totalul cheltuielilor suplimentare, care se va adauga la preţul contractului.

9.3 - Achizitorul are obligaţia, de îndata ce a luat la cunoştinţă despre descoperirea obiectelor prevăzute la clauza 9.1, de a înştiinţa în acest sens organele de poliţie şi comisia monumentelor istorice.

**10*. Obligaţiile principale ale executantului***

10.1 **-** (1) Executantul are obligaţia de a executa şi finaliza lucrările precum şi de a remedia viciile ascunse, cu atenţia şi promtitudinea cuvenite, în concordanţă cu obligaţiile asumate prin contract, inclusiv de a proiecta, în limitele prevăzute de prezentul contract.

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive, cerute în măsura în care necesitatea asigurării acestora este prevăzută în contract sau se poate deduce în mod rezonabil din contract.

10.2 - Executantul are obligaţia de a prezenta achizitorului, înainte de începerea execuţiei lucrării, spre aprobare, graficul de execuţie necesar execuţiei lucrărilor, în ordinea tehnologică de execuţie.

10.3 - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

(2) Un exemplar din documentaţia predată de către achizitor executantului, va fi ţinut de acesta în vederea consultării de către Inspecţia de Stat în Construcţii, Lucrări Publice, Urbanism şi Amenajarea Teritoriului, precum şi de către persoane autorizate de achizitor, la cererea acestora.

(3) Executantul nu va fi răspunzător pentru proiectul şi caietele de sarcini care nu au fost întocmite de el. Dacă, totuşi, contractul prevede explicit ca o parte a lucrărilor permanente să fie proiectată de către executant, acesta va fi pe deplin responsabil pentru acea parte a lucrărilor.

(4) Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.

10.4 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul considera că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea si executarea dispoziţiilor prevăzute la alin.(1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.

10.5 -(1) Executantul este responsabil de trasarea corectă a lucrărilor faţă de reperele date de achizitor precum si de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilității respective.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricarei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectiva este rezultatul datelor incorecte furnizate, în scris, de către

proiectant. Pentru verificarea trasării de către proiectant, executantul are obligaţia de a proteja şi păstra cu grija toate reperele, bornele sau alte obiecte folosite la trasarea lucrărilor.

10.6 - Pe parcursul execuţiei lucrărilor şi a remedierii viciilor ascunse, executantul are obligaţia:

de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

10.7 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în opera.

10.8 - (1) Pe parcursul execuţiei lucrărilor şi a remedierii viciilor ascunse, executantul are obligaţia, în măsura permisa de respectarea prevederilor contractului, de a nu stânjeni inutil sau în mod abuziv:

a) confortul riveranilor, sau

 b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor si cheltuielilor indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

10.9 - (1) Executantul are obligaţia de a utiliza în mod rezonabil drumurile sau podurile ce comunica cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele şi va limita si repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

(2) În cazul în care se produc deteriorări sau distrugeri ale oricarui pod sau drum care comunica cu/sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(3) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricaror drumuri sau poduri care comunica cu sau care se afla pe traseul şantierului.

10.10 - (1) Pe parcursul execuţiei lucrării, executantul are obligaţia:

de a evita, pe cât posibil, acumularea de obstacole inutile pe şantier;

de a depozita sau retrage orice utilaje, echipamente, instalaţii, surplus de materiale;

de a aduna şi îndeparta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfarşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

10.11 - Executantul răspunde, potrivit obligatiilor care îi revin, pentru viciile ascunse ale construcţiei, ivite într-un interval de 12 luni de la recepţia lucrării şi, după împlinirea acestui termen, pe toata durata de existenta a construcţiei, pentru viciile structurii de rezistenţa, urmare a nerespectării proiectelor şi detaliilor de execuţie aferente execuţiei lucrării.

10.12 - Executantul se obligă de a despăgubi achizitorul împotriva oricăror:

reclamaţii si acţiuni în justiţie, ce rezulta din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătura cu execuţia lucrărilor sau încorporate în acestea; şi

daune-interese, costuri, taxe si cheltuieli de orice natura, aferente;

cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

***11. Obligaţiile achizitorului***

11.1 - La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

11.2- (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

1. amplasamentul lucrării, liber de orice sarcină;
2. suprafeţele de teren necesare pentru depozitare şi pentru organizarea de şantier.

11.3 - Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, într-un exemplar, la termenele stabilite prin graficul de execuţie a lucrării.

11.4 - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

11.5 - Achizitorul este pe deplin responsabil de exactitatea documentelor şi a oricaror alte informaţii furnizate executantului precum si pentru dispozitiile şi livrările sale.

**12. *Sancţiuni pentru neîndeplinirea culpabilă a obligaţiilor***

12.1-În cazul în care, din vina sa exclusivă, executantul nu reuseşte să-şi îndeplinească obligaţiile asumate prin contract, atunci achizitorul este îndreptăţit de a deduce din plata neefectuată, ca penalităţi, o sumă echivalentă cu o cotă procentuală de 0,03 % pe zi de întârziere.

12.2 -În cazul în care achizitorul nu onoreaza facturile în termen de 60 de la data primirii acestora, atunci acesta are obligaţia de a plăti, ca penalităţi, o suma echivalentă cu o cotă de 0,03 % pe zi de întârziere din plata neefectuată.

12.3 -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

12.4 - Achizitorul îşi rezervă dreptul de a renunţa oricând la contract, printr-o notificare scrisă adresată executantului fără nici o compensaţie, dacă acesta din urmă dă faliment, cu condiţia ca această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are

dreptul de a pretinde numai plata corespunzătoare pentru partea din contract executată până la data denunţării unilaterale a contractului.

12.5 - (1) În cazul nerespectării în mod repetat (3 repetari) de către executant a obligaţiilor ce-i revin din prezentul contract, beneficiarul are dreptul de a rezilia unilateral contractul de lucrări, fără plata de daune-interese sau penalizări către achizitor.

(2) Rezilierea contractului se va face printr-o notificare scrisă adresată executantului.

12.6 - Autoritatea contractantă are dreptul de a denunţa unilateral prezentul contract în perioada de valabilitate a acestuia în următoarele situații:

1. contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea 98/2016 privind achizițiile publice;

dacă contractantul încalcă grav obligaţiile care rezultă din legislaţia europeană relevantă şi această încălcare a fost constatată printr-o decizie a Curţii de Justiţie a Uniunii Europene.

***Clauze specifice***

***13. Garanţia de bună execuţie a contractului***

13.1 (1) Executantul se obligă să constituie garanţia de bună execuţie a contractului în cuantum de 5% din valoarea fără TVA a contractului, respectiv suma de **3950,00 lei** pentru toată perioada de valabilitate.

Garanţia de bună execuţie se constituie prin reţineri din facturile prezentate spre plată achizitorului. În acest ultim caz, sumele se vor vira în contul de garanţie de bună execuţie constituit de executant la dispoziţia achizitorului, suma minimă depusă la constituirea contului va fi de 0,5% din valoarea fără TVA a contractului, respectiv de **395,00 lei**. În acest scop, contractantul are obligaţia de a deschide la unitatea Trezoreriei \_\_\_\_\_\_\_\_\_\_\_\_\_\_ un cont de disponibil distinct la dispoziţia autorităţii contractante. Pe parcursul îndeplinirii contractului, autoritatea contractantă urmează să alimenteze acest cont de disponibil prin reţineri succesive din sumele datorate şi cuvenite contractantului până la concurenţa sumei stabilite drept garanţie de bună execuţie în documentaţia de atribuire. Autoritatea contractantă va înştiinţa contractantul despre vărsământul efectuat, precum şi despre destinaţia lui. Din contul de disponibil deschis la Trezoreria Arad pe numele contractantului pot fi dispuse plăţi atât de către contractant, cu avizul scris al autorităţii contractante care se prezintă unităţii Trezoreriei Arad, cât şi de unitatea Trezoreriei Arad\_ la solicitarea scrisă a autorităţii contractante în favoarea căreia este constituită garanţia de bună execuţie. Contul astfel deschis este purtător de dobândă în favoarea contractantului.

13.2 Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de buna execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

13.3 Achizitorul se obligă sa restituie garanţia de bună execuţie după cum urmează:

 (1) 70% din valoarea garanţiei de bună execuţie aferentă lucrărilor, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;

(2) 30% din valoarea garanţiei de bună execuţie aferentă lucrărilor, la expirarea perioadei de garanţie a lucrărilor executate, pe baza procesului-verbal de recepţie finală.

13.4 Instrumentul de garantare care face dovada constituirii garanţiei de bună execuţie devine anexă la prezentul contract.

13.5 Garanţia tehnică este distinctă de garanţia de bună execuţie a contractului

***14.******Începerea şi execuţia lucrărilor***

14.1 - (1) Executantul are obligaţia de a începe lucrările în timpul cel mai scurt posibil de la primirea comenzii.

14.2 **-** (1)Executantul va prezenta, la cererea achizitorului, după semnarea contractului, graficul de execuţie de detaliu, alcătuit în ordinea tehnologică de execuţie. În cazul în care, după opinia achizitorului, pe parcurs, desfăsurarea lucrărilor nu concordă cu graficul general de execuţie a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevazută în contract. Graficul revizuit nu îl vor scuti pe executant de nici una dintre îndatoririle asumate prin contract.

(2) În cazul în care executantul întârzie începerea lucrărilor, terminarea pregătirilor sau dacă nu își îndeplineşte îndatoririle prevăzute la 10.1 aliniatele (1) si (2), achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

14.3 - (1) Achizitorul are dreptul de a supraveghea desfăsurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite si oriunde îsi desfăşoara activitaţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

14.4 - (1) Materialele trebuie sa fie de calitatea prevăzută în documentaţia de execuţie.

(2) Executantul are obligaţia de a asigura instrumentele, utilajele si materialele necesare pentru verificarea, măsurarea si testarea lucrărilor. Costul probelor şi încercărilor, inclusiv manopera aferentă acestora, revin executantului.

(3) Probele neprevăzute si comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte ca materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

14.5 - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, ori de căte ori astfel de lucrări, inclusiv fundaţiile, sunt finalizate pentru a fi examinate şi măsurate.

(3) Executantul are obligatia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

(4) În cazul în care se constată ca lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

***15. Întârzierea şi sistarea lucrărilor***

15.1 – Nu este cazul

***16. Finalizarea lucrărilor***

16.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

16.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. în cazul în care se constată că sunt lipsuri sau deficiente, acestea vor fi notificate executantului, stabilindu-se si termenele pentru remediere si finalizare. După constatarea remedierii tuturor lipsurilor si deficienţelor, la o nouă solicitare a executantului, achizitorul va convoca comisia de recepţie.

16.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare în funcţie de constatările făcute, achizitorul are dreptul de a aproba sau de a respinge recepţia.

16.4 - Recepţia se poate face şi pentru părţi ale lucrării, distincte din punct de vedere fizic şi funcţional.

***17. Perioada de garanţie acordată lucrărilor***

17.1 - Perioada de garanţie decurge de la data recepţiei la terminarea lucrărilor şi este de 30 de zile.

17.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie si remediere a viciilor, contracţiilor si altor defecte a căror cauza este nerespectarea clauzelor contractuale.

(2) Executantul are obligatia de a executa toate activitatile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei părţi a lucrărilor; sau

neglijenţei sau neîndeplinirii de către executant a oricareia dintre obligaţiile explicite sau implicite care ţi revin în baza contractului.

17.3 -În cazul în care executantul nu executălucrarile prevazute la clauza 17.2 alin.(1), achizitorul este îndreptăţit sa angajeze şi să plăteasca alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

***18. Modalităţi de plată***

18.1 - Achizitorul are obligaţia de a efectua plata către executant în termen de 30 de zile calendaristice de la data înregistrării facturii la registratura autoritatii contractante.

18.2-Dacă achizitorul nu onorează facturile în termen de 60 zile de la data înregistrării acestora, atunci executantul are dreptul de a sista executarea lucrărilor sau de a diminua ritmul execuţiei. Imediat ce achizitorul îşi onorează restanţa, executantul va relua executarea lucrărilor în cel mai scurt timp posibil.

18.3 - (1) Plăţile parţiale trebuie să fie făcute, la cererea executantului (antreprenorului), la valoarea lucrărilor executate conform contractului şi în cel mai scurt timp posibil. Lucrările executate trebuie să fie dovedite ca atare printr-o situaţie de lucrări provizorii, întocmită astfel încât să asigure o rapidă şi sigură verificare a lor.

Din situaţiile de lucrări provizorii achizitorul va putea face scăzăminte pentru serviciile făcute executantului şi convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.

(2) Situaţiile de plată provizorii se confirmă în termenul stabilit: nu e cazul.

(3) Plăţile parţiale se efectueaza, de regulă, la intervale lunare dar nu influentează responsabilitatea şi garanţia de bună execuţie a executantului; ele nu se consideră, de către achizitor, ca recepţie a lucrărilor executate.

18.4 - Plata facturii finale se va face imediat după verificarea şi acceptarea situaţiei de plată definitive de către achizitor. Dacă verificarea se prelungeşte din diferite motive, dar în special, datorită unor eventuale litigii, contravaloarea lucrărilor care nu sunt în litigiu va fi plătită imediat.

18.5 - Contractul nu va fi considerat terminat până când procesul-verbal de recepţie finală nu va fi semnat de comisia de recepţie, care confirmă ca lucrările au fost executate conform contractului. Recepţia finală va fi efectuata conform prevederilor legale, după expirarea perioadei de garanţie. Plata ultimelor sume datorate executantului, pentru lucrările executate, nu va fi condiţionata de eliberarea certificatului de recepţie finala.

***19. Ajustarea preţului contractului***

19.1 - Pentru lucrările executate, plăţile datorate de achizitor executantului sunt cele declarate în devizul ofertat, anexa la contract.

19.2 - Preţul contractului nu se ajustează.

***20. Asigurări***

20.1 - (1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea să apară privind lucrările executate, utilajele, instalaţiile de lucru, echipamentele, materialele pe stoc, personalul propriu si reprezentanţii imputerniciţi sa verifice, sa testeze sau sa recepţioneze lucrările precum si daunele sau prejudiciile aduse către terţe persoane fizice sau juridice.

(2) Asigurarea se va încheia cu o agenţie de asigurare. Contravaloarea primelor de asigurare va fi suportată de către executant din capitolul “Cheltuieli indirecte”.

(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare si recipisele pentru plata primelor curente (actualizate).

(4) Executantul are obligaţia de a se asigura ca subantreprenorii au încheiat asigurări pentru toate persoanele angajate de ei. El va solicita subantreprenorilor sa prezinte achizitorului, la cerere, poliţele de asigurare si recipisele pentru plata primelor curente (actualizate).

20.2 Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina persoanei achizitorului, a agenţilor sau a angajaţilor acestora.

***21. Amendamente***

21.1 -Cu excepţia clauzei 5 și 6 părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care

lezează interesele comerciale legitime ale acestora şi care nu au putut fi prevăzute la data încheierii contractului.

***22. Subcontractanţi***

22.1 – Nu este cazul**.**

***23. Cesiunea***

23.1 – Nu se accepta cesionarea obligațiilor prevăzute in prezentul contract.

***24.*  *Forţa majoră***

24.1 - Forţa majoră este constatată de o autoritate competentă.

24.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toata perioada în care aceasta actioneaza.

24.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

24.4 - Partea contractantă care invoca forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecintelor.

24.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalt**e** părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***25. Soluţionarea litigiilor***

25.1 - Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei in cadrul sau în legatură cu îndeplinirea contractului.

25.2 - Dacă, după 15 de zile de la începerea acestor tratative neoficiale, achizitorul şi executantul nu reusesc sa rezolve in mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

***26. Limba care guvernează contractul***

26.1 - Limba care guvernează contractul este limba româna.

***27. Comunicări***

27.1 - (1) Orice comunicare între părţi, referitoare la îndeplinirea prezentului contract, trebuie sa fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

27.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***28. Legea aplicabilă contractului***

28.1 - Contractul va fi interpretat conform legilor din Romania.

Părţile au înţeles să încheie prezentul contract de Lucrări de decolmatare rigole la depozitele închise de deșeuri de pe strada Poetului și de pe strada Câmpul Liniștii, în trei exemplare, unul pentru executant și două pentru beneficiar.

|  |  |
| --- | --- |
| **MUNICIPIUL ARAD** | **S.C. IRIGARDEN S.R.L** |
| **PRIMAR** | **Administrator** |
| Bibarț Călin | Lubenita Victor Catalin |
|  |  |
|  |  |
| **VIZĂ CFP** |  |
|  |  |
|  |  |
| **DIRECTOR ECONOMIC** |  |
| Stoica Olimpia |  |
|  |  |
|  |  |
|  |  |
|  **DIRECTOR EXECUTIV** |  |
| Elena Portaru |  |
|  |  |
|  |  |
|  |  |
|  **DIRECTOR EXECUTIV** |  |
| Florea Liliana |  |
|  |  |
|  |  |
|  |  |
| **ŞEF SERVICIU** |  |
| Balas Ovidiu |  |
|  |  |
|  |  |
|  |
|  **ŞEF SERVICIU** |  |
| Dekany Edita |  |
|  |  |
|  |  |
| **VIZA JURIDICĂ** |  |
|  |  |
|  |  |
|  |  |
| **INTOCMIT** |  |
| Turcu Luciana Ioana |  |